b"\n_START_ARTICLE_\nJaume Manel Oronich i Miravet\n_START_SECTION_\nBiografia\n_START_PARAGRAPH_\nVa obtenir el t\xc3\xadtol d'enginyer industrial a l'Escola d'Enginyeria T\xc3\xa8cnica Industrial de Vilanova i la Geltr\xc3\xba (Garraf) i \xc3\xa9s membre d'\xc3\x92mnium Cultural, de l'Orfe\xc3\xb3 Lleidat\xc3\xa0 i del Col\xc2\xb7legi de Perits i Enginyers T\xc3\xa8cnics Industrials. Ha estat afiliat al Sindicat de Quadres de Catalunya (SQQ) i a la Confederaci\xc3\xb3 de Sindicats Cristians (CSC)._NEWLINE_Milita a Converg\xc3\xa8ncia Democr\xc3\xa0tica de Catalunya (CDC) des de 1978. Ha estat membre del Consell Directiu de la Fira de Lleida, president del Consell Comarcal del Segri\xc3\xa0, cap de Serveis de Governaci\xc3\xb3 de la Generalitat de Catalunya i delegat del Govern de la Generalitat a Lleida._NEWLINE_Fou elegit diputat per CiU a les eleccions al Parlament de Catalunya de 1984 i 1988. Ha estat membre, entre d'altres de la Comissi\xc3\xb3 de Reglament i de la Comissi\xc3\xb3 d'Organitzaci\xc3\xb3 i Administraci\xc3\xb3 de la Generalitat i Govern Local del Parlament de Catalunya. A les eleccions municipals espanyoles de 1987 va aconseguir ser nomenat Paer en cap de Lleida, per\xc3\xb2 arran d'una moci\xc3\xb3 de censura l'abril de 1989 la va perdre."